CELEX: 62012CN0460
Language: sk
Date: 2012-10-15 00:00:00
Title: Vec C-460/12: Návrh na začatie prejudiciálneho konania, ktorý podal Krajský súd v Prešove (Slovensko) 15. októbra 2012 — SKP/Ján Bríla

16.2.2013   
            
            
               SK
            
            
               Úradný vestník Európskej únie
            
            
               C 46/11
            
         Návrh na začatie prejudiciálneho konania, ktorý podal Krajský súd v Prešove (Slovensko) 15. októbra 2012 — SKP/Ján Bríla
   (Vec C-460/12)
   2013/C 46/20
   Jazyk konania: slovenčina
   
      Vnútroštátny súd, ktorý podal návrh na začatie prejudiciálneho konania
   
   Krajský súd v Prešove
   
      Účastníci konania pred vnútroštátnym súdom
   
   
      Žalobca: SKP, k. s.
   
      Žalovaný: Ján Bríla
   
      Prejudiciálne otázky
   
   
               1.
            
            
               Majú sa čl. 38 Charty základných práv Európskej únie a čl. 6 ods. 1 a čl. 7 ods. 1 smernice Rady 93/13/EHS (1) z 5. apríla 1993 o nekalých podmienkach v spotrebiteľských zmluvách vykladať tak, že im odporuje právna úprava členského štátu, akou je právna úprava dotknutá vo veci samej, ktorá vnútroštátnemu súdu rozhodujúcemu na návrh dodávateľa o premlčanej pohľadávke proti spotrebiteľovi neumožňuje ex offo prihliadnuť na premlčanie, aj keď sa voči spotrebiteľovi uplatňujú plnenia z neprijateľných zmluvných podmienok?
            
         
               2.
            
            
               Ak je odpoveď na prvú otázku záporná, majú sa čl. 6 ods. 1 a čl. 7 ods. 1 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách vykladať tak, že súd má z úradnej povinnosti poskytnúť spotrebiteľovi poučenie o jeho práve namietať premlčanie pohľadávky veriteľa?
            
         
      (1)  Ú. v. ES, L 95, s. 29; Mim. vyd. 15/002, s. 288.